system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Paul Zarifopol?
assistant
Paul Zarifopol () a fost un istoric, critic literar care a desfășurat și o amplă activitate de publicist, moralist, eseist politic și istoric al civilizației românești. A fost director al prestigioasei reviste interbelice Revista Fundațiilor Regale Carol al II-lea.

Reflecțiile asupra artei - privită ca un fenomen diferențiat de morală, filozofie și religie, într-un cuvânt despre autonomia esteticului, idee împrumutată de la Titu Maiorescu - ocupă un loc central în cadrul volumului de față. De o extraordinară erudiție, Paul Zarifopol a asigurat un suport filozofic analizelor sale, vorbind despre distincția dintre eul social, condiționat istoric, și eul profund, dintre unitate și diversitate, recunoscând aici cu ușurință amprenta intuiționismului bergsonian (prezent și în opera lui Marcel Proust, pentru care Paul Zarifopol avea o adevărată venerație) și a freudismului.

Textele grupate în volumul „Din registrul ideilor gingașe” (1926) amintesc de stilul moralistului Michel de Montaigne ori de cel al ironicului Ion Luca Caragiale, prezentându-se tipurile umane contemporane epocii sale. Tot la acest capitol, vom descoperi și o altă fațetă a autorului - aceea de comentator politic - atunci când analizează criza parlamentarismului, autoritarismul birocratic și apelul la dictatură, cărora le opune liberalismul occidental, modernizarea politică și calea industrială de dezvoltare. Un urmaș și totodată un exeget al său a fost Alexandru Paleologu.

Volume publicate 
 Din registrul ideilor gingașe, 1926
 Artiști și idei literare române, 1930
 Încercări de precizie literară, 1931
 Pentru arta literară, 1934

Legături externe 
 https://arhiva.romanialiterara.com/index.pl/o_scrisoare_necunoscut_a_lui_paul_zarifopol 
 http://adevarul.ro/news/societate/va-mai-amintiti-depaul-zarifopol-1_50abcd3c7c42d5a663806804/index.html

Note 

Nașteri în 1874
Decese în 1934
Teoreticieni literari români
Eseiști români
Publiciști români
Scriitori români din secolul al XX-lea